Karlo Starčević je stupanjem na dužnost gradonačelnika Grada Gospića, 12. lipnja 2017. godine, odlučio svoju plaću staviti na raspolaganje građanima Grada Gospića, odnosno studentima. U tu svrhu, dana 27.studenoga 2017. godine, donosi

 **O D L U K U**

**o stipendiranju studenata s područja Grada Gospića**

1. **OPĆE ODREDBE**

**Članak 1.**

Ovom se Odlukom utvrđuju uvjeti, kriteriji, način i postupak za dodjelu stipendija studentima s područja Grada Gospića (dalje u tekstu: Grad), prava i obveze primatelja stipendija (dalje u tekstu: Stipendist) te uređuju druga pitanja od značaja za dodjelu stipendija.

**Članak 2.**

Karlo Starčević radi podizanja znanja i sposobnosti građana sa svog područja, radi zadovoljavanja potreba ustanova na području Grada u obrazovanju stručnjaka, te radi potpore i poticanja na daljnje školovanje učenika i studenata koji su tijekom dosadašnjeg školovanja ostvarili visoke rezultate i/ili imaju slabe imovinske prilike – dodjeljuje stipendije u skladu s ovom Odlukom.

**Članak 3.**

Karlo Starčević stipendira redovne studente s područja Grada Gospića na visokim učilištima, a koji imaju prijavljeno prebivalište na području Grada Gospića i to u neprekinutom trajanju od najmanje pet godina. Pod visokim učilištima smatraju se fakultet i umjetnička akademija u njegovom sastavu, veleučilište i visoka škola.

**Članak 4.**

Sredstva za stipendije osiguravaju se kroz plaću Gradonačelnika Grada Gospića Karla Starčevića (u daljnjem tekstu: „Davatelj stipendije“).

Stipendije se isplaćuju studentima od 1. listopada do 31. srpnja.

**Članak 5.**

 Broj stipendija i njihov pojedinačni iznos utvrđuje Davatelj stipendije svake akademske godine.

 Povjerenstvo za dodjelu stipendija (u daljnjem tekstu: „Povjerenstvo“) će svake godine utvrditi listu deficitarnih zanimanja koja će se bodovati.

**Članak 6.**

 Stipendija se odobrava studentu za jednu akademsku godinu.

Vrijeme apsolventskog staža ne uračunava se u vrijeme trajanja studija.

1. **JAVNI NATJEČAJ**

**Članak 7.**

 Stipendije se dodjeljuju na osnovu provedenog javnog natječaja za dodjelu stipendija studentima (dalje: Natječaj).

 Natječaj objavljuje Davatelj stipendije.

 Povjerenstvo temeljem odluke Davatelja stipendije o raspisivanju javnog natječaja za dodjelu stipendija studentima s područja Grada Gospića za tekuću akademsku godinu, raspisuje javni natječaj za dodjelu stipendija studentima s područja Grada Gospića (u daljnjem tekstu: «Javni natječaj»).

 Javni natječaj se objavljuje u sredstvima javnog priopćavanja i ostalim za to primjerenim mjestima.

**Članak 8.**

 Javni natječaj sadrži:

* akademsku godinu za koju se raspisuje natječaj
* broj stipendija koje se dodjeljuju
* uvjete i kriterije za dodjelu stipendije,
* naziv tijela kojem se prijave podnose,
* deficitarna zanimanja od interesa za Grad Gospić
* trajanje natječaja,
* rok u kojem će biti objavljeni rezultati natječaja i mjesto gdje će biti objavljeni,
* popis dokumentacije koja se prilaže
* druge obavijesti od značenja za provođenje postupka za dodjelu stipendija.

**Članak 9.**

 Za sudjelovanje na javnom natječaju potrebno je priložiti dokumentaciju, i to kako slijedi:

1. zamolba podnositelja,
2. domovnicu,
3. potvrdu o upisu na redovni preddiplomski ili diplomski studij s naznakom smjera i studijske grupe,
4. prijepis ocjena iz prethodne akademske godine, odnosno presliku svjedodžbe završnog razreda srednje škole i završnog ispita, presliku svjedodžbe o državnoj maturi i presliku potvrde o položenim ispitima državne mature - obvezni dio,
5. presliku indeksa ( sve popunjene stranice),
6. presliku obje strane osobne iskaznice studenta,
7. uvjerenje o prebivalištu ukoliko podaci o trajanju prebivališta nisu vidljivi iz osobne iskaznice,
8. dokaze o postignućima na natječajima i priznanjima iz područja upisanog studija,
9. izjavu o članovima zajedničkog domaćinstva,
10. potvrde o mjesečnim primanjima svih članova domaćinstva za razdoblje od 3 mjeseca koja prethode Natječaju,
11. uvjerenje sa Hrvatskog zavoda za zapošljavanje za nezaposlene članove domaćinstva,
12. dokaze o statusu iz članka 18. Odluke o stipendiranju studenata s područja Grada Gospića.

 **Na natječaj za dodjelu stipendije ne mogu se prijaviti studenti:**

1. koji su stekli manje od 45 ECTS bodova u prethodnoj akademskoj godini;
2. koji su na tom studijskom programu ukupno stekli broj ECTS bodova koji podijeljen s brojem upisanih prethodnih akademskih godina iznosi manje od 45, ne uključujući tekuću akademsku godinu te ne računajući akademske godine studija u kojima je student imao upisano mirovanje obveza studenta;
3. koji su u akademskoj godini prijave na natječaj drugi put u statusu redovitoga studenta upisali prvu godinu studija na istoj razini studija (odnosi se isključivo na studente koji su u akademskoj godini prijave na natječaj promijenili studijski program), ne računajući akademske godine studija u kojima je student imao upisano mirovanje obveza studenta;
4. koji su dva puta mijenjali i stoga tri puta u statusu redovitoga studenta upisivali studijski program na istoj razini studija, ne računajući akademske godine studija u kojima je student imao upisano mirovanje obveza studenta;
5. studenti koji imaju upisano mirovanje obveza studenta u tekućoj akademskoj godini;
6. koji su stariji od 26 godina;
7. studiraju na privatnim stručnim studijima ili sveučilištima;
8. koji primaju stipendiju ili drugu sličnu novčanu potporu;
9. koji se dodatno ili izvanredno obrazuju uz rad.

**Članak 10.**

 Natječajni postupak i druge poslove vezane za dodjelu stipendija obavlja Povjerenstvo.

 Povjerenstvo, koje ima predsjednika i dva člana imenuje Davatelj stipendije. Povjerenstvo radi u punom sastavu. O radu Povjerenstva vodi se zapisnik.

**Članak 11.**

 Na temelju provedenog javnog natječaja te primjenom kriterija iz članka 12. ove Odluke, Povjerenstvo utvrđuje prijedlog Liste prvenstva za dodjelu studentskih stipendija (u daljnjem tekstu: „Lista prvenstva“), dostavlja je Davatelju stipendije i objavljuje na način određen natječajem.

 Podnositelji prijave mogu na Listu prvenstva podnijeti pisani prigovor Davatelju stipendije u roku od osam (8) dana od dana javne objave.

 O prigovoru odlučuje Davatelj stipendije.

 Nakon isteka roka za podnošenje prigovora, Davatelj stipendije donosi Konačnu listu prvenstva koja se javno objavljuje.

 Na temelju Konačne liste prvenstva zaključuju se Ugovori o stipendiranju za tekuću akademsku godinu.

1. **KRITERIJI ZA IZRADU LISTE PRVENSTVA**

**Članak 12.**

 Lista prvenstva, utvrđuje se temeljem sljedećih kriterija:

1. uspjeh učenika/studenta u prethodnoj školskoj/studijskoj godini,

2. godina školovanja/studija,

3. sudjelovanje na natjecanjima i plasman na tim natjecanjima prethodne školske /studijske godine,

4. objavljeni radovi/osvojene nagrade,

5. socijalno - materijalno stanje,

6. deficitarna zanimanja prema članku 8. ove Odluke.

 U slučaju da dva ili više kandidata ima jednaki broj bodova, primarni kriterij za određivanje liste prvenstva je ostvareni prosjek u prethodnoj akademskoj odnosno školskoj godini zaokružen na tri decimale.

**Članak 13.**

 Broj bodova po kriteriju „uspjeh“ za 1. godinu preddiplomskog studija, utvrđuje se temeljem općeg uspjeha (prosjek ocjena svih predmeta završnog razreda) u prethodnoj godini obrazovanja ( završna godina srednje škole) i to na sljedeći način:

|  |  |
| --- | --- |
| **Ostvareni prosjek ocjena** | **Broj bodova** |
| 3,50 – 3,99 | 30 |
| 4,00 – 4,29 | 40 |
| 4,30 – 4,49 | 50 |
| 4,50 – 4,79 | 60 |
| 4,80 – 5,00 | 70 |

 Broj bodova po uspjehu ostvarenom na obveznim ispitima državne mature (hrvatski jezik, strani jezik i matematika) utvrđuje se na sljedeći način:

|  |  |
| --- | --- |
| **Viša razina (A)** | **Broj bodova** |
| Dovoljan (2) | 2 |
| Dobar (3) | 3 |
| Vrlo dobar (4) | 4 |
| Odličan (5) | 5 |

|  |  |
| --- | --- |
| **Niža razina (B)** | **Broj bodova** |
| Dovoljan (2) | 1 |
| Dobar (3) | 2 |
| Vrlo dobar (4) | 3 |
| Odličan (5) | 4 |

**Članak 14.**

 Broj bodova po kriteriju „uspjeh“ za studente na višim godinama, utvrđuje se temeljem općeg uspjeha (prosjek ocjena položenih predmeta prethodne godine studija, koji prosjek za studente prve godine diplomskog studija uključuje i ocjenu završnog rada) u prethodnoj godini obrazovanja i to na sljedeći način:

|  |  |
| --- | --- |
| **Ostvareni prosjek ocjena** | **Broj bodova** |
| 3,50 – 3,99 | 40 |
| 4,00 – 4,29 | 50 |
| 4,30 – 4,49 | 60 |
| 4,50 – 4,79 | 70 |
| 4,80 – 5,00 | 80 |

**Članak 15.**

Broj bodova po kriteriju „godina školovanja/studija“, utvrđuje se na sljedeći način:

|  |  |
| --- | --- |
| **Godina obrazovanja** | **Broj bodova** |
| I. godina | 10 |
| II. godina | 20 |
| III. godina | 30 |
| IV. godina | 40 |
| V. godina | 50 |
| VI. godina | 60 |

**Članak 16.**

 Broj bodova po kriteriju „sudjelovanje na natjecanjima i plasman na tim natjecanjima prethodne školske /studijske godine“, utvrđuje se na sljedeći način:

1. Županijsko natjecanje

|  |  |
| --- | --- |
| **Osvojeno mjesto** | **Broj bodova** |
| 1. | 15 |
| 2. | 10 |
| 3. | 5 |

2. Državno natjecanje

|  |  |
| --- | --- |
| **Osvojeno mjesto** | **Broj bodova** |
| 1. | 20 |
| 2. | 15 |
| 3. | 10 |
| sudjelovanje | 5 |

3. Međunarodno natjecanje

|  |  |
| --- | --- |
| **Osvojeno mjesto** | **Broj bodova** |
| 1. | 25 |
| 2. | 20 |
| 3. | 15 |
| sudjelovanje | 10 |

**Članak 17.**

Broj bodova po kriteriju „objavljeni radovi/osvojene nagrade“ utvrđuje se na sljedeći način:

|  |  |
| --- | --- |
| OBJAVLJENI RADOVI/OSVOJENE NAGRADE | BROJ BODOVA |
| objava stručnog rada u nacionalnom časopisu | 20 |
| objava znanstvenog rada u nacionalnom časopisu | 30 |
| izlaganje referata na nacionalno znanstvenom skupu | 40 |
| dobivena fakultetska nagrada ili nagrada visoke škole | 50 |
| objava znanstvenog rada u međunarodnom časopisu | 60 |
| sudjelovanje referatom na međunarodnom znanstvenom skupu, dobivena rektorova nagrada | 70 |

**Članak 18.**

 Osim bodova koji se ostvaruju temeljem kriterija utvrđenih u člancima 13., 14., 15., 16. i 17. ove Odluke, kandidatima na natječaju dodjeljuju se dodatni bodovi prema određenom statusu, kako slijedi:

* + studentu korisniku osobne invalidnine – **50 bodova**,
	+ studentu korisniku doplatka za pomoć i njegu u punom iznosu – **40 bodova**,
	+ djetetu poginulog ili nestalog hrvatskog branitelja iz Domovinskog rata - **50 bodova,**
	+ djetetu hrvatskog ratnog vojnog invalida iz Domovinskog rata u visini 50% invaliditeta i više – **50 bodova,**
	+ djetetu civilnih osoba s invaliditetom utvrđenom u visini 80% i više – **50 bodova**,
	+ djetetu korisnika doplatka za pomoć i njegu u punom iznosu – **40 bodova**,
	+ djetetu korisnika osobne invalidnine – **50 bodova**,
	+ djetetu samohranog roditelja – **30 bodova**,
	+ za svakog člana obitelji koji redovito studira – **10 bodova**,
	+ za jednog nezaposlenog roditelja (prijavljenog na Hrvatski zavod za zapošljavanje - Područni ured Gospić) - **10 bodova**,
	+ za oba nezaposlena roditelja (prijavljena na Hrvatski zavod za zapošljavanje - Područni ured Gospić) - **30 bodova**,
	+ za korisnike zajamčene minimalne naknade - **20 bodova**.

 Status iz stavka 1. ovog članka, dokazuje se rješenjem nadležnog tijela. Samohranim roditeljem u smislu ove Odluke smatra se roditelj koji ne živi u bračnoj ili izvanbračnoj zajednici i sam skrbi za svoju djecu. Status samohranog roditelja dokazuje se izvodom iz matice umrlih (za umrlog roditelja) ili izvodom iz matice rođenih (ime jednog roditelja). Status stradalnika Domovinskog rata dokazuje se uvjerenjem nadležnog tijela.

1. **VISINA I BROJ STIPENDIJA**

**Članak 19.**

Visinu i broj studentskih stipendija određuje Davatelj stipendije, te se dodjeljuju temeljem utvrđene Konačne liste prvenstva.

**Članak 20.**

Sudionici javnog natječaja, mogu uložiti prigovor Davatelju stipendije u roku 8 dana po primitku pisane obavijesti o rezultatima javnog natječaja.

O prigovoru iz stavka 1. ovog članka, odlučuje Davatelj stipendije u roku od 15 dana od primitka prigovora.

1. **UGOVORNE OBVEZE**

**Članak 21.**

 Nakon odobrenja stipendije, stipendist i Davatelj stipendije zaključuju jednogodišnji ugovor o stipendiranju koji između ostalog sadrži:

* + naziv ugovornih strana,
	+ naziv visokoobrazovne ustanove, vrstu i godinu studija za koju je odobrena stipendija,
	+ visinu odobrene stipendije, dinamiku i način isplate,
	+ datum početka i završetka isplate stipendije,
	+ odredbe o međusobnim pravima i obvezama,
	+ odredbe o uvjetima i početku vraćanja stipendije,
	+ odredbe o sankcijama za nepoštivanje ugovora,
	+ vlastoručne potpise ugovornih strana,
	+ ostala prava i obveze ugovornih strana.

**Članak 22.**

Ukoliko je stipendist maloljetan, ugovor o stipendiranju u njegovo ime sklapa njegov roditelj ili skrbnik.

**Članak 23.**

Ako stipendist iz bilo kojeg razloga odustane od sklapanja Ugovora ili u roku od 15 (petnaest) dana od utvrđenog termina za potpisivanje Ugovora, isti ne potpiše, Ugovor o stipendiranju sklapa se sa sljedećim kandidatom na Konačnoj listi prvenstva, zaključno do definiranog broja stipendija.

**Članak 24.**

 Stipendist dužan je o svakoj promjeni osobnih podataka, adrese stanovanja, prebivališta, ostvarenju prava na stipendiju od drugog stipenditora i svim drugim promjenama koje utječu na izvršenje odredaba Odluke i Ugovora o stipendiranju, pismenim putem, u roku od 15 (petnaest) dana od nastalih činjenica obavijestiti Davatelja stipendije.

**Članak 25.**

 Ako povjerenstvo nakon zaključivanja Ugovora utvrdi da je stipendist dao neistinite podatke u vezi s ispunjavanjem uvjeta na temelju kojih je uvršten na konačnu listu, Povjerenstvo će Davatelju stipendije predložiti raskid ugovora o stipendiranju.

**Članak 26.**

Po svršetku studija stipendist je obvezan zaposliti se na području Grada Gospića i raditi najmanje onoliko vremena koliko je koristio stipendiju.

Stipendist se oslobađa obveze iz stavka 1. ovog članka ako nema mogućnost zaposlenja na području grada Gospića potvrdom nadležnog Hrvatskog zavoda za zapošljavanje, kao i drugim opravdanim slučajevima o kojima odlučuje Davatelj stipendije.

1. **ISPLATA STIPENDIJE**

**Članak 27.**

 Iznos stipendije isplaćuje se na žiro-račun stipendista do petnaestog u mjesecu za prethodni mjesec.

 Isplata stipendije vrši se u deset jednakih mjesečnih rata.

1. **UVJETI ZA VRAĆANJE I OSLOBAĐANJE OD OBVEZE VRAĆANJA STIPENDIJE**

**Članak 28**.

 Korisnik studentske stipendije koji prekine studij , dužan je vratiti ukupno primljeni iznos stipendije.

Stipendist koji je dužan vratiti stipendiju, započinje odmah s otplatom, a najkasnije u roku od jedne godine od gubitka statusa redovnog studenta.

**Članak 29.**

Zaduženi student koji ne može dug vratiti u cijelom iznosu sklapa s Davateljem stipendije Sporazum o podmirenju duga, a kojim se utvrđuju uvjeti, način otplate, otplatne rate i početak otplate duga.

**Članak 30.**

U slučaju trajnog gubitka radne sposobnosti stipendista ili u slučaju njegove smrti primljeni iznos stipendije se otpisuje.

**Članak 31.**

Ako stipendist uslijed nastupanja pojedinih opravdanih okolnosti (teške bolesti, nesretnog slučaja korisnika ili više sile) ne može ispunjavati ugovorne obveze, dužan je Davatelju stipendije, u roku od 30 (trideset) dana od dana nastanka takvih okolnosti, podnijeti pisani zahtjev za oslobođenje obveza povrata stipendije te uređivanja daljnjih međusobnih prava i obveza vezanih uz stipendiju.

Uz zahtjev, stipendist je dužan dostaviti odgovarajuću dokumentaciju kojom se dokazuje nastanak okolnosti iz stavka 1. ovog članka.

1. **PRIJELAZNE I ZAVRŠNE ODREDBE**

**Članak 32.**

Stipendist je dužan u roku od 30 (trideset) dana dostaviti Davatelju stipendije uvjerenje ili potvrdu o završetku studija te stjecanju određenog akademskog naziva ili stupnju, odnosno određenog specijalističkog naziva ili stupnja u skladu sa studijskim programom te odjaviti stipendiju. Stipendist je također dužan dostaviti presliku diplome nakon njene dodjele od strane fakulteta.

Karlo Starčević